ড: নওশাদ হক সবাইকে ধন্যবাদ জানিয়ে স্কুল সংক্রান্ত কয়েকটি বিষয় নিয়ে বলেন। বাংলা স্কুল এর মূল উদ্দেশ্য হচ্ছে স্কুলের ছাত্র ছাত্রীদেরকে বাংলা ভাষা পড়া, লেখা, বোঝা এবং সর্বোপরি সবার সাথে কথা বলতে পারার দক্ষতা শেখানো। তবে এটা এখানে জন্ম নেয়া এবং বড় হওয়া ছেলে মেয়েদের জন্য আকর্ষণীয় করা আর আনন্দের সাথে শেখানো সহজ কাজ নয়। এজন্য নতুন এবং রকমারি মাধ্যম ব্যাবহার করে এটা শেখাতে হবে। ছাত্র ছাত্রীদেরকে বাংলাদেশ এর বিভিন্ন বিষয় নির্বাচন করে তার উপর গবেষণা ও তথ্য উপাত্ত সংগ্রহ করে পোস্টার তৈরী করা ও তার উপর দলগত উপস্থাপনা একটা প্রধান আইটেম ছিল এই অনুষ্ঠানে।